Open, sustainable innovation in Danish and Japanese manufacturing SMEs – a comparison
Independent Research Fund Denmark
Aarhus Universitet
Små og mellemstore virksomheder (SMV’ere) har ikke de samme ressourcer at trække på, som større virksomheder, når der skal udvikles nye produktionsprocesser, produkter og services. Samtidig stiller kunder, leverandører, myndigheder m.v. stadig større krav til bæredygtighed i produktion og ydelser – krav, som mange SMV’ere har vanskeligt ved at honorere. En løsning for SMV’erne kan være at åbne innovationsprocessen op via samarbejde med de nære relationer i værdikæden men også via samarbejde med universiteter og andre videninstitutioner. Forskning blandt danske produktions-SMV’ere viser, at dette er lettere sagt end gjort, og at der er en række barrierer i denne åbne innovation. Japanske produktions-SMV’ere har traditionelt i høj grad samarbejdet med store, industridominerende kunder og har i den forbindelse skullet honorere krav om eksempelvis bæredygtighed i produktion og produkter. Dette projekt har til formål at undersøge, om tilgangen til åben, bæredygtig innovation varierer mellem danske og japanske produktions-SMV’er. Til at belyse dette, vil projektet samarbejde med forskere på Kobe Universitet, som har stor viden om og adgang til lokale SMV’ere, og som derved kan bidrage til indsamlingen og analysen af empirisk data fra disse. Projektet vil munde ud i en række akademiske publikationer i tidsskrifter og konferencer, men vil derudover også bidrage til at sætte en agenda via indlæg i medier med en bredere offentlig interesse
Research Projects (Max 10 MDKK) / Forskningsophold i udlandet | Samfund og Erhverv / grant